टाइम8बर’ देस्कनिफ्राय- हाथाय-बाजाराव बेसेन बांनायनि सिमा थानांगौ ! जेबो जाहोन गैयाबालानो हाथाय-बाजाराव मुवा-बेसादनि बेसेन बांनायाव सरासनस्रा सुबुंफोरा खाफालाव आखाय होनांदों। हाथाय-बाजाराव मुवा-बेसादनि बेसेना नै गुन बांनो हमदों। रायजोयाव दैबाना एबा माबाफोर जाहोननि थाखाय मैगं-थायगङा गाज्रि जानायनि थाखाय बेसेन बाङोब्ला आलादा बाथ्रा। नाथाय जि-जोम, जुथा-सेन्देल, न’ लुनायनि थाखाय नांगौ मुवाफोर, ना-बेदर बायदिनि बेसेन बांनायनि बेलायाव दैबानाआ जेबो लोबबा गैया। नाथाय सानफ्रोमबो बे जौखोन्दोआ जेरैबादि बांनो हमदोंदि बेसेन बांनायनि थाखाय जेबो रांखान्थि सानथौ गैया, बे जाख्ल’नायनि सानथौ बादिसो सानजाथाव। थिग बिदिनो पेट्रल- दिजेलनि बेसेन बारायग्लाबनायफोराबो समाजआव जाख्ल’नायनि मोनसे इसारा होननानै बुंजायो।